แนวโน้มดัชนีเช้าปรับตัวลงต่อ
นักวิเคราะห์ฯคาดตลาดหุ้นไทยเช้านี้น่าจะปรับตัวลง ปัจจัยทั้งในและนอกประเทศกดดัน
30 ต.ค. 2565

นักวิเคราะห์ฯคาดตลาดหุ้นไทยเช้านี้น่าจะปรับตัวลง ปัจจัยทั้งในและนอกประเทศกดดัน
นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ สำนักวิจัยทิสโก้ กล่าวว่า ตลาดหุ้นไทยเช้านี้น่าจะปรับตัวลงจากปัญหาเรื่องหนี้สินในยุโรปยังปกคลุม หลังจากผลประมูลพันธบัตรของรัฐบาลสเปนวานนี้ปรากฏว่าอัตราผลตอบแทนพันธบัตรพุ่งขึ้นทำสถิติใหม่ ขณะที่ตลาดหุ้นสหรัฐฯก็มีความกังวลเรื่องแผนลดงบประมาณขาดทุนอาจตกลงไม่ทันกำหนด 23 ธ.ค. 
ด้านปัจจัยในประเทศเรื่องน้ำท่วม แม้ในหลายพื้นที่น้ำจะเริ่มแห้ง แต่หลายฝ่ายกังวลว่าอาจมีน้ำละลอกใหม่เข้ามาหลังชาวบ้านในหลายพื้นที่เริ่มบุกทำลายบิ๊กแบ๊ก ส่วนการเมืองก็มีความเสี่ยงมากขึ้นจากกระแสต่อต้านพระราชกฤษฏีกาพระราชทานอภัยโทษ  พร้อมให้แนวรับ 985 จุด แนวต้าน 1,000-1,005 จุด 
"วันนี้ยังมีโอกาสที่จะทดสอบ 1,000 จุด แต่มองว่าเป็นจุดที่อิ่มตัว เมื่อแตะ 1000 จุด เป็นจังหวะที่น่าจะขายทำกำไรมาก"นายอภิชาติ กล่าว